**ФОРМУЛАР**

за достављање предлога и сугестије за измену и/или допуну

**НАЦРТА ЗАКОНА О НАУЦИ И ИСТРАЖИВАЊИМА**

*Молимо да коментаре уносите код чланова на које имате примедбе, са навођењем конкретних предлога за измену и/или допуну. Попуњен формулар потребно је послати на е-мејл адресу* [nauka@mpn.gov.rs](mailto:nauka@mpn.gov.rs)

*У субјекту емаил поруке потребно је да наведете „****Нацрт закона о науци и истраживањима****“*

**Датум: 12.11.2018. године**

**Место: Ниш**

ПРЕДЛАГАЧ:

|  |  |
| --- | --- |
| Име и презиме |  |
| Установа/институција | Универзитет у Нишу, Природно-математички факултет |
| Е-маил адреса |  |

1. **НАЧЕЛНЕ ПРИМЕДБЕ И ПРЕДЛОЗИ**

|  |
| --- |
| Иако Нацрт Закона о науци и истраживањима предвиђа нека добра решења, увиђа се да се Нацртом Закона фаворизују научни институти у односу на факултете. Имајући у виду да су институти и факултети равноправне научне институције, потребно је у неким детаљима изменити Нацрт закона.  Није јасна намера забране запошљавања истраживача на факултетима. При томе, према важећем Закону о високом образовању (члан 72., став 2.), истраживачи јесу наставно особље факултета. Многи факултети су запослили пре свега младе истраживаче на пројектима, по истим критеријумима по којима се ови истраживачи запошљавају на институтима. У последњих 15 година такво запошљавање је урађено у складу са прописима. Зашто би се сада правила разлика у овом сегменту између факултета и института? Факултет у смислу науке ради под истим условима као институт.  Ако проблем представљају новчана средства истраживача, увек се могу наметнути строжи критеријуми за рад на пројектма, и ти критеријуми морају бити у потпуности исти за факултете и институте.  Имајући у виду да, на пример у Нишу не постоје научни институти, сматрамо да у важним деловима Нацрт Закона води ка непотребној и у овом случају скупој централизацији науке у Србији.  Истраживачима на факултетима се препоручује прелазак на институте, а при томе ће само 20% истраживача бити задржано, док ће 80% истраживача изгубити посао - пре свега младих и перспективних. Препоручује се факултетима да најбољи кадар запосле и при томе се дозволи њихов једнак избор у наставна звања. Никада није било неједнких избора у наставна звања, али од којих средстава ће се то урадити?  Још један пример, Природно-математички факултет у Нишу у овом тренутку запошљава 57 истраживача. Не постоје средства која би омогућила избор ових истраживача у наставна звања. У складу са Нацртом Закона, 12 истраживача ће остати на неким институтима у складу са персоналним интересовањем директора института, а 45 истраживача ће изгубити посао. Да ли су у исти кош стављени млади истраживачи на институтима? Наравно да не.  Сматрамо да је чланом 126. Нацрта Закона извршена суштинска дискриминација факултета у односу на инситуте. Предложени члан сигурно води до чињенице да ће велики број младих људи ван Београда изгубити посао. То сматрамо недопустивим.  Даље, институтима се дозвољава организовање докторских студија, што до сада никада није било могуће. Да би факултет реализовао докторске академске студије, мора се проћи акредитација факултета као високошколске установе, научна акредитација факултета и акредитација студијског програма докторских академских студија. Са друге стране, институт може реализовати докторске академске студије само на основу научне акредитације. Да би институт могао организовати докторске академске студије, неопходно је захтевати акредитацију института и студијског програма по истим принципима по којима се акредитују факултети. |

1. ПРЕДЛОЗИ И ПРИМЕДБЕ У ПОЈЕДИНОСТИМА:

|  |  |
| --- | --- |
| Број члана | 47. |
| Предлог за измену и/или допуну | Допунити последњи став овог члана реченицом: “Институт је у обавези да се акредитује као високошколска установа, као и да акредитује студијски програм докторских академских студија, по истим правилима као и високошколске установе.” |
| Образложење | Свака институција и сваки студијски програм морају проћи одговарајући процес акредитације, у складу са Законом о високом образовању. Једнака правила морају важити за факултете и за институте. |

|  |  |
| --- | --- |
| Број члана | 55. |
| Предлог за измену и/или допуну | Допунити последњи став овог члана реченицом: “Институт је у обавези да се акредитује као високошколска установа, као и да акредитује студијски програм докторских академских студија, по истим правилима као и високошколске установе.” |
| Образложење | Свака институција и сваки студијски програм морају проћи одговарајући процес акредитације, у складу са Законом о високом образовању. Једнака правила морају важити за факултете и за институте. |

|  |  |
| --- | --- |
| Број члана | 107. |
| Предлог за измену и/или допуну | Прву реченицу “Институционално финансирање акредитованих института...” променити у “Институционално финансирање акредитованих НИО...” |
| Образложење | На овај начин дозвољено је, у случајуо бјективне потребе, да се институционално финансира наука и на факултетима, у складу са накнадном одлуком Министарства или Владе Републике Србије. Наука на факултетима ће тада бити на истом нивоу као и наука на институтима, а конкретно финансирање зависи од много фактора који унапред не могу бити предвиђени. |

|  |  |
| --- | --- |
| Број члана | 126. |
| Предлог за измену и/или допуну | Обрисати цео члан! |
| Образложење | Члан 126. представља фундаменталну дискриминацију факултета као акредитованих научно-истраживачких установа, у односу на инситуте. **Факултети и институти су равноправне акредитоване научно-истраживачке институције. Не може бити разлике у третману запошљавања, већ једнака правила морају важити за факултете и за институте.** |

*За остале чланове/предлоге копирати табелу.*